Sily výcviku a podpory Slovenskej republiky

Sily výcviku a podpory Slovenskej republiky boli zložka Ozbrojených síl Slovenskej republiky. Veliteľstvo Síl výcviku a podpory sídlilo v Trenčíne. Veliteľom Síl výcviku a podpory bol od 1. agusta 2013 plukovník gšt. Ing. Martin Stoklasa, bývalý náčelník štábu Veliteľstva Síl. Sily výcviku a podpory boli zrušené 30. novembra 2014.

Úlohy Síl výcviku a podpory 
Podľa vlastnej webovej stránky mali Sily výcviku a podpory tieto úlohy:
 organizovať, riadiť a zabezpečovať základný a odborný výcvik vrátane špeciálneho výcviku profesionálnych poddôstojníkov 
 podieľať sa na organizovaní prípravy pozorovateľov a jednotiek vysielaných do vojenských misií
 organizovať, riadiť a zabezpečovať logistickú podporu v rámci ozbrojených síl
 zabezpečovať prevádzku komunikačných, informačných a bezpečnostných systémov a realizovať opatrenia na zabezpečenie ich bezpečnosti
 zabezpečovať poskytovanie slávnostných vojenských pôct ústavným činiteľom SR, predstaviteľom cudzích štátov, ministrovi obrany SR, náčelníkovi Generálneho štábu OS SR a ďalším predstaviteľom OS SR v zmysle štátneho protokolu
 zabezpečiť vojenské pocty pri oslavách rôznych výročí, významných udalostí, slávností, pietnych aktov a úmrtí vojakov
 zmobilizovať vytvárané prvky v rámci OS SR
 realizovať postupné plnenie Cieľov síl v súčinnosti s Generálnym štábom OS SR

Dejiny 
Veliteľstvo Síl výcviku a podpory vzniklo v Trenčíne k 1. júlu 2002 na základe „Nariadenia náčelníka Generálneho štábu ozbrojených síl SR na realizáciu organizačných zmien v jednotlivých druhoch vojsk, vojenských útvaroch a zariadeniach Armády SR v roku 2002“. K 30. novembru 2014 bola ukončená činnosť Veliteľstva síl.

Velitelia 
 veliteľ: * 1. júl 2002 – 2004 brigádny generál Milan Maxim
 veliteľ: 2010 až 2011 Peter Vojtek
 zástupca veliteľa: 1. október 2011 až 1. júl 2012 brigádny generál Josef Pokorný
 veliteľ: 1. júl 2012 až 31. júl 2013 brigádny generál Ľubomír Svoboda
 veliteľ: 1. agust 2013 až 30. november 2014 (zrušenie) plukovník gšt. Ing. Martin Stoklasa

Referencie

Externé odkazy 
 oficiálna stránka veliteľstva Síl výcviku a podpory Slovenskej republiky 

 
Ozbrojené sily Slovenskej republiky
Bývalé jednotky, útvary a organizácie Ozbrojených síl Slovenskej republiky